open-index/open-wikipedia-markdown huggingface dataset:
Nuorisotyö

**Nuorisotyö** on kasvatustyötä. Kasvatus nuorisotyössä on nuoria sekä yksilöinä että yhteisön jäseninä kasvattavaa. Nuorisotyöllä tavoitellaan nuorten aktiivisen kansalaisuuden edistämistä, sosiaalista vahvistamista, nuorten kasvun ja itsenäistymisen tukemista sekä yhdenvertaisuutta, tasa-arvoa ja oikeuksien toteutumista. Nuorisolaki määrittelee nuorisotyön ja -politiikan kuuluvaksi kunnan tehtäviin sekä vastuun toteutuksesta kunnille, nuorisoyhdistyksille ja muille nuorisotyötä tekeville järjestöille.

Nuorisotyötä toteutetaan ehkäisevän työn ja korjaavan työn työottein:

*Ehkäisevä nuorisotyö on esimerkiksi erilaisten sosiaalisten ongelmien, kuten päihteiden käyttöön, rikolliseen käyttäytymiseen sekä erimuotoiseen syrjäytymiseen liittyvien ongelmien ennaltaehkäisyä. Ehkäisevä työ ei ilmene aina kohdennettuna työnä jonkin teeman puitteissa vaan voi olla yleisesti sosiaalisesti vahvistavaa sekä fyysistä ja psyykkistä terveyttä ja hyvinvointia lisäävää toimintaa.
*Korjaavaa nuorisotyötä ovat esimerkiksi etsivä nuorisotyö ja nuorten työpajatoiminnat, vaikka niiden toteutukseen voi sisältyä myös ehkäisevän työn piirteitä.

## Suomessa
Virallisesti Suomessa nuorisotyötä määrittää nuorisolaki ja sen lisäksi lastensuojelulaki, Suomen perustuslaki, kuntalaki, kirkkolaki ja yhdistyslaki sekä niihin liittyvät valtioneuvoston asetukset ja muut sitovat päätökset. Kansalaisjärjestöillä on omia määritelmiään nuorisotyöstä; ne kuitenkin yleensä noudattelevat edellä lueteltuja peruslinjauksia.

Nuorisotyö käsittää laajan kirjon erilaisia sisältöjä ja nuorisotyön toteuttajia ovat kuntaorganisaatioiden työntekijät sekä yhdistys- ja järjestötoimijat. Nuorisotyön toteutus jakautuu kahteen eri kategoriaan: ammatillisen osaamisen omaaviin palveluntuottajiin ja vapaaehtoistoimintaan perustuviin palveluihin.

Ammatillista nuorisotyötä toteuttaa alalle soveltuvan koulutuksen saanut, palkallista työtä tekevä ammattilainen. Ammatillinen nuorisotyö perustuu kasvatukseen ja nuorten kohtaamiseen. Nuorisotyön ammattilainen lukeutuu ammattihenkilöiden piiriin, joilla on ilmoitusvelvollisuus lastensuojelutarpeen selvittämiseksi salassapitosäännösten estämättä kunnan sosiaalihuollosta vastaavalle toimielimelle.

### Etsivä nuorisotyö
Vuoden 2011 alussa voimaan astuneessa nuorisolain muutoksessa on säädetty etsivästä nuorisotyöstä. Lain mukaan kunnat toteuttavat etsivää nuorisotyötä tai hankkivat sen palveluna. Etsivällä nuorisotyöllä tarkoitetaan erityisnuorisotyötä, jossa tavoitteena on olla läsnä nuorten keskuudessa, ja tarjota mahdollisuus turvalliseen ja luottamukselliseen aikuiskontaktiin. Etsivä nuorisotyö pyrkii auttamaan nuoria saavuttamaan tarvitsemansa palvelut, ja etsimään vastauksia nuorten mieltä askarruttaviin kysymyksiin. Ensisijaisena kohderyhmänä ovat alle 29-vuotiaat nuoret, jotka ovat koulutuksen tai työmarkkinoiden ulkopuolella tai jotka tarvitsevat tukea saavuttaakseen tarvitsemansa palvelut.

## Kulttuurinen nuorisotyö
Kulttuurinen nuorisotyö on taiteen ja kulttuurin voimin tehtävää nuorisotyötä, jossa tuetaan nuorten kasvua, itsenäistymistä ja osallisuutta yhteiskunnassa.

## Lähteet
A32

**A32** on Ruotsissa käytössä oleva raitiovaunumalli. Flexity Swift-vaunutyyppiin perustuvaa A32-raitiovaunua valmistivat Adtranz ja Bombardier Transportation vuosina 1999–2009 yhteensä 37 vaunua. Yhdessä raitiovaunussa 78 istumapaikkaa ja 133 seisomapaikkaa. Vaunu on käytössä Tukholmassa Nockebybananilla ja Poikittaisradalla. 

## Lähteet

## Aiheesta muualla
Johnny Handsome – kasvoton

**Johnny Handsome – kasvoton** on vuonna 1989 ensi-iltansa saanut rikosdraama. Elokuvan pääosia esittävät Mickey Rourke, Ellen Barkin, Elizabeth McGovern, Morgan Freeman, Forest Whitaker, Lance Henriksen ja Scott Wilson. Elokuvan on ohjannut Walter Hill. 

## Juoni
Ryöstökumppaniensa pettämä rikollinen (Rourke) joutuu vankilaan, jossa hän ilmoittautuu plastiikkakirurgin koekaniiniksi ja saa rujojen kasvojensa tilalle paremmat. Vapauduttuaan hän etsii entiset rikoskumppaninsa käsiinsä ja ryhtyy kostoon sen turvin, ettei häntä heti tunnisteta.

## Vastaanotto
Elokuva ei menestynyt taloudellisesti. Vuoden 1994 Video-oppaassa Bello Romano antaa elokuvan VHS-versiolle kolme tähteä viidestä ja kutsuu sitä yksioikoiseksi hyvien näyttelijöiden väkivaltaviritelmäksi.

## Lähteet

## Aiheesta muualla
* 
* 
*
Vuoden kaupunkilainen

**Vuoden kaupunkilainen** on Suomen pääkaupunkiseudulla toimivan Kaupunkitoimittajien yhdistyksen vuosittain tekemä valinta.

* 1997 Jorma Marttinen
* 1998 Brita Heikkilä
* 1999 Ilkka Taipale
* 2000 Juhani Merimaa
* 2001 Ari Ahleskog
* 2002 Saara E.Tolonen
* 2003 Klara Morelius
* 2004 Timo Purjo
* 2005 Liisa Aalto
* 2006 Ville Turkka
* 2007 Bubi (huuhkaja)
* 2008 Mirja Riihimaa
* 2009 Martti Lappalainen
* 2010 Sanna Lehtonen, Vailla vakituista asuntoa -yhdistys
* 2011 Olli Sirén, ravintolapäivän nokkamies
* 2012 Sara Ikävalko, tutkija.
* 2013 Mervi Savo	
* 2014 Mikko Särelä	
* 2015 Saadia Radouai
* 2016 Jaakko Blomberg
* 2017 Jussi Laine
* 2018 Vilma Vähämaa, Osallisuuden aika -yhdistyksen puheenjohtaja
* 2019 Anneli Virtanen, vantaalainen asukasaktiivi
* 2020 Orvokki Hyytinen
* 2021 Jaakko Visuri, Ursan tulipallotyöryhmän jäsen
* 2022 Tatyana Pitchulina
* 2023 Yaxye Mohamud
* 2024 Mikko Sarjanen
* 2025 Marit Henriksson

## Lähteet
Lullan Helo

**Anna Elina Lullan Helo**, o.s. *Valve* (22. elokuuta 1909 Valkeala – 4. syyskuuta 1968 Helsinki) oli suomalainen näyttelijä, näytelmäkirjailija ja sanoittaja, joka käytti salanimeä **Kari Wilkman**.

## Elämä
Lullan Helo oli naimisissa ministeri Johan Helon kanssa. Hän sanoitti salanimellä Kari Wilkman yhdessä Reino Helismaan kanssa Toivo Kärjen säveltämät kappaleet Tuopin jäljet ja Pigalle ja montmartti ja kirjoitti myös näytelmiä ja radiokuunnelmia. Helo on haudattu Hietaniemen hautausmaalle Helsinkiin.

## Näytelmiä
Nimellä *Kari Wilkman*:
* *Miltei ministeri*, draama, 1961.

## Lähteet
* 
* 
* 

### Viitteet

## Aiheesta muualla
* 
*
S. J. Lehto

**Sulho Johannes Lehto** (9. huhtikuuta 1895 Loimaa – 2. helmikuuta 1968 Turku) oli suomalainen näytelmäkirjailija.

## Näytelmiä
* *Anni kuin Anni* : yksinäytöksinen pila. Seuranäytelmiä 545. Karisto 1951
* *Oikea ratkaisu* : yksinäytöksinen kansannäytelmä. Seuranäytelmiä 565. Karisto 1953

## Lähteet
*
Lyyli Voutilainen

**Lydia (Lyyli) Maria Voutilainen** (20. syyskuuta 1891 Kotka – 28. lokakuuta 1968 Helsinki) oli suomalainen kirjailija, joka käytti myös nimimerkkiä *Outi*.

## Teoksia
Omalla nimellä:
* *Kadonnut testamentti*: kaksinäytöksinen näytelmä. Seuranäytelmiä 286. Karisto, 1926, 2. painos 1938.
Nimimerkillä *Outi*:
* *Onnikki*: 1-näytöksinen karjanäytelmä. Kuopio: Itä-Suomen karjanjalostusyhdistys, 1925.
* *Eroavat tiet*: romaani. Otava, 1933.

## Lähteet
*
Siiri Autiomäki-Paananen

**Siiri Susanna Autiomäki-Paananen** (22. lokakuuta 1896 Jalasjärvi – 23. joulukuuta 1969 Oulu) oli suomalainen Pylkönmäellä asunut opettaja, talonemäntä ja uskonnollinen kirjailija.

## Teoksia
* *Vieraita jumalia*. Suomen luterilainen evankeliumiyhdistys, Helsinki 1949
* *Tule, kulje se tie : nuorista ihmisistä ja väkevästä Jumalasta*. Suomen luterilainen evankeliumiyhdistys, Helsinki 1963
* *Anjan arki* : romaani. Suomen luterilainen evankeliumiyhdistys, Helsinki 1966

## Lähteet
* 
* Saarijärvi : Kirjailijoita ja kirjallisuutta
J. Mannermaa

**Jooseppi (Juuso) Mannermaa**, sukunimi aik. *Polkko* (28. toukokuuta 1885 Terijoki – 28. tammikuuta 1969 Järvenpää) oli suomalainen näytelmäkirjailija.

## Teoksia
* *Ka, sinäkö se olitkin?*. Seuranäytelmiä n:o 91. Karisto 1909
* *Kultainen sydän* : kaksinäytöksinen huvinäytelmä. Seuranäytelmiä n:o 94. Karisto 1909, 2. painos 1981, 3. painos 1923, 4. painos 1933
* *Onnen pyörteissä* : yksinäytöksinen huvinäytelmä. Näytelmäkirjasto n:o 61. Yrjö Weilin & Kumpp., Helsinki 1910
* *Luulojen laskuvirheet* : yksinäytöksinen huvinäytelmä. Seuranäytelmiä n:o 129. Karisto 1911
* *Mustasukkaisuuden manööveri* : yksinäytöksinen huvinäytelmä. Seuranäytelmiä n:o 152. Karisto 1912
* *Terijoen pitäjän maatalous : Terijoen maamiesseuran 20-vuotisjulkaisu 1913-1933* ; kirj. J. Mannermaa ym. Terijoen maamiesseura, Terijoki 1933

## Lähteet
*
Maša ja Karhu

**Maša ja Karhu** () on venäläinen animaatiosarja, jossa ystävykset pikkutyttö Maša ja sirkuseläimen työt lopettanut Karhu seikkailevat kotiympäristössään. Maša on hyperaktiivinen, mutta hän on kuitenkin hyväsydäminen sekä itsenäinen. Karhu on melkein täysin hänen vastakohtansa; hän rakastaa rauhaa ja hiljaisuutta, on rauhallinen ja hyväntahtoinen.

Vuonna 2013 tuotantoyhtiö julkaisi sarjan kaikki jaksot Youtubessa; linkki tähän videopalveluun löytyy animaatiosarjan virallisilta sivuilta. Jaksoja pääsee katsomaan myös Venäjän ulkopuolella. Jaksot ovat erittäin suosittuja; sarjan vanhempia jaksoja on katsottu tätäkin kautta tyypillisesti muutamia kymmeniä miljoonia kertoja. Esimerkiksi jaksoa 17 oli syyskuun alussa 2018 katsottu jo yli 3,30 miljardia kertaa. Vuoden 2018 syksyyn mennessä animaatiosarjan jaksoja oli julkaistu kaikkiaan 74 kappaletta, eli kolme tuotantokautta. Lisäksi ohjelmaa lähetetään yli 100 maassa, ja sen jakelusta vastaavat televisiokanavien ja Youtuben ohella myös Netflix, iTunes, Google Play ja Amazon.com.

## Suomenkieliset ääninäyttelijät
* Ia Koivisto
* Mari Riikonen
* Ville-Veikko Niemelä
* Sasu Moilanen

### Suomenkielinen versio

## Karhu
Karhu pitää jalkapallosta, hunajasta ja musiikista. Maša kutsuu häntä hellyttävästi nimellä *Miška* (мишка = nalle). Hän on eläkkeelle vetäytynyt sirkusnallukka, tästä muistuttamassa ovat lukuiset palkinnot, mitalit ja kunniakirjat mökkinsä seinällä. Eräässä jaksossa karhu saa kirjeen, johon merkityn postiosoitteen (postinumero 625537) perusteella kuvitteellisen sarjan tapahtumapaikka on jossain Venäjän Tjumenin alueen Tjumenin piirin Tšiktšan kylän lähellä.

Karhulla on tapana joskus hermostua Mašalle, jos tämä tekee jotain pahaa, kuten aiheuttaa kaaosta tai epäjärjestystä Karhun hirsimökissä. Mašan lukuisat kysymykset ja tempaukset voivat myös ärsyttää karhua. Pohjimmiltaan Karhu kuitenkin rakastaa Mašaa syvästi, eikä antaisi koskaan mitään pahaa tapahtua hänelle. Maša saakin usein tahtonsa läpi kun Karhu ei halua tuottaa hänelle pahaa mieltä. Lisäksi näin eläkeläisenä nallukan aika kävisi pitkäksi ilman Mašaa.

## Muut hahmot
Muita paikallisia metsän asukkeja ovat jänis, siili, susipariskunta, orava sekä naaraspuolinen karhu, johon eräässä jaksossa Miška rakastuu. Hän tosin menettää ihastuksensa paikalliselle himalajankarhulle, naaraskarhun huomattua Mašan ja tultua mustasukkaiseksi. Tämä tarina tosin päättyy huonosti kun urheilua harrastava nallukka keskittyy liikaa voimisteluun ja kehonrakennukseen, jättäen naiskarhun huomiotta. Junaradan varrella sijaitsevassa Mašan kodissa on lisäksi koira, vuohi, porsas, sekä kolme kanaa. Kukaan heistä ei pidä Mašan hyperaktiivisuudesta, ja he yrittävät vältellä mahdollisimman paljon. Parissa jaksossa esiintyy myös Karhun ystävä Tiikeri sirkuksen ajolta, sekä Panda.

## Jaksot

### Ensimmäinen tuotantokausi

### Toinen tuotantokausi

### Kolmas tuotantokausi

## Lähteet

## Aiheesta muualla
*Sarjan sivusto  (mashabear.com)
Göran Tigerstedt

**Tor Göran Tigerstedt** (3. lokakuuta 1903 Helsinki – 2. joulukuuta 1956 Helsinki) oli suomalainen ruotsin ja suomen kielellä kirjoittanut kirjailija.

Tigerstedtin vanhemmat olivat vuorihallituksen ylijohtajana ja valtiongeologina toiminut geologi ja dendrologi Axel Fredrik Tigerstedt ja Mary Helena Florence von Schulz. Hänen vanhempia veljiään olivat keksijä Eric Tigerstedt ja kirjailija Örnulf Tigerstedt. Göran Tigerstedt oli Yleisradion palveluksessa 1939–1952 ja kirjoitti radiokuunnelmia.

## Lähteet
* 
* Anneli Kotisaari : Erik Erikinpoika Falander-Tigerstedt s. 20.03.1670 Turku ja hänen jälkeläisiään yhteensä 60 taulua, taulu 22
Kovat koppalakissa

**Kovat koppalakissa** () on vuosina 1995–1996 esitetty brittiläinen komediasarja poliisiaseman henkilökunnasta. Sarjan päähenkilöitä esittivät Rowan Atkinson, James Dreyfus, Mina Anwar, Rudolph Walker, Serena Evans, David Haig, Kevin Allen, Mark Addy, Joy Brook ja Lucy Robinson. Sarjan oli käsikirjoittanut Ben Elton ja ohjannut John Birkin. Sarjaa tehtiin kaksi tuotantokautta 14 jakson verran. Suomessa sarjaa on esittänyt Yle TV2.

## Aiheesta muualla

*
*British Comedy Guide: The Thin Blue Line
Antti Eenokki Salo

**Antti Eenokki Salo** (11. tammikuuta 1867 Kauhajoki – 22. tammikuuta 1940 Kauhajoki) oli suomalainen maanviljelijä ja runoilija.

## Teoksia
* *Runot*. Tekijän lapset, Vihti 1958

## Lähteet
* 
* Kauhajokelaista kirjallisuutta: Antti Eenokki Salo
EmCe Solution Partner

**EmCe Solution Partner Oy** on suomalainen tietotekniikan palveluyhtiö. Sen asiakkaita ovat pienet ja keskisuuret yritykset. EmCen ohjelmistot perustuvat omaan tuotekehitykseen ja valittujen yhteistyökumppaneiden tuotteisiin (mm. Microsoft Dynamics NAV). Asiakasmäärällä mitattuna se on Suomen suurin Microsoft Dynamics NAV -toiminnanohjausjärjestelmien toimittaja. 

EmCellä on yli 60 työntekijää neljässä toimipisteessä Helsingissä, Tampereella, Oulussa ja Lahdessa. Yhtiöllä on noin 1&nbsp;500 asiakasta.

## Historia
EmCen perustivat vuonna 1980 Stig Haglund ja Kåre Norrgård. Nykyinen toimitusjohtaja Markus Backlund aloitti tehtävässään vuonna 2008. EmCe on eräs Suomen vanhimmista kirjanpito-ohjelmistojen toimittajista.

## Lähteet
Koripallon miesten SM-sarjakausi 1969–1970

**Koripallon miesten SM-sarjakausi 1969–1970** oli 30. kausi, jolloin pelattiin miesten koripallon Suomen mestaruudesta. Kauden päätteeksi pelatussa loppusarjassa Tapion Honka voitti kolmannen peräkkäisen Suomen mestaruuden.

## Runkosarja

## Loppusarja

Hongan joukkue: Rauno Ailus, Jyrki Immonen, Jussi Keto, Heikki Kokko, Kari Lahti, Klaus Mahlamäki, Uolevi Manninen, Mauno Pennanen, Kari Rönnholm, Jaakko Stillman, Erkki Turunen.

## Lähteet
* Mitä-Missä-Milloin 1971

### Viitteet
In God We Trust (täsmennyssivu)

**[[In God We Trust]]** on Yhdysvaltain virallinen motto. Lisäksi se voi viitata ainakin seuraaviin:

## Musiikki
* *[[In God We Trust (Stryperin albumi)|In God We Trust]]*, Stryperin albumi vuodelta 1988
* *[[In God We Trust (Brand Nubianin albumi)|In God We Trust]]*, Brand Nubianin albumi vuodelta 1993
* *[[In God We Trust Inc.]]*, Dead Kennedys -yhtyeen EP vuodelta 1981

## Televisio ja elokuva
* ”In God We Trust”, *[[Sukuvika]]*-televisiosarjan jakso
* ”In God We Trust”, *[[West Wing]]* -televisiosarjan jakso
* *[[In God We Tru$t]]*, vuoden 1980 elokuva

## Muita merkityksiä
* *[[In God We Trust (näytelmä)|In God We Trust]]*, näytelmä
* *[[In God We Trust, All Others Pay Cash]]*, Jean Shepherdin kirja.
Laulava salapoliisi

**Laulava salapoliisi** () on vuonna 2003 ensi-iltansa saanut draamakomedia, jonka on ohjannut Keith Gordon. Elokuvan pääosia esittävät Robert Downey Jr., Robin Wright Penn, Mel Gibson, Jeremy Northam, Katie Holmes, Adrien Brody, Jon Polito ja Carla Gugino. *Laulava salapoliisi* perustuu samannimiseen BBC:n minisarjaan. Elokuva ei menestynyt taloudellisesti.

## Rooleissa

## Aiheesta muualla
* 
* 
*
Lauri Pakkala

**Lauri Ilmari Pakkala** (3. marraskuuta 1924 Jalasjärvi – 12. heinäkuuta 1967 Ilmajoki) oli suomalainen toimittaja ja kirjailija, joka käytti myös nimimerkkiä **Eljas Raesalo**.

Pakkala syntyi Jalasjärvellä viljelijäperheeseen, joka muutti pian perheen isän kotiseudulle Ilmajoen Tuomikylään. Kotitalo paloi, ja perhe muutti seuraavaksi Töysään pappilan vuokralaiseksi. Sodasta palattuaan Lauri Pakkala asettui Ilmajoelle ja alkoi työskennellä silloisessa *[[Ilmajoki-lehti|Ilmajoki]]*-paikallislehdessä. Pitäjän kulttuurivaikuttajat kuten kunnanlääkäri Niilo Koskiniemi kannustivat Pakkalaa myös näytelmien tekoon, mutta toimittajan työ vei pian Keski-Suomeen, jonne Pakkala perusti *[[Äänekosken Sanomat]]* ja toimi nelisen vuotta sen päätoimittajana. Hän kirjoitti myös *[[Sisä-Suomi|Jyväskylän Sanomiin]]* ja *[[Itä-Savo]]on*, kunnes palasi Ilmajoelle ja alkoi keskittyä enemmän kaunokirjalliseen työhön.

Pakkalan esikoisromaani *Ei miestä väkevämpää* (1959) on kriittinen kuvaus miehen alkoholismista ja yhteiskunnan sen parannukseksi tarjoamista keinoista. Toini Havu piti Helsingin Sanomissa teosta vahvana tendenssiromaanina, joka kuitenkin kärsii kankeasta dialogista ja muista aloittelevan kirjailijan taidonpuutteista.

Pakkalan tunnetuin teos *Pikitie* (1963) kuvaa vanhemman ja nuoremman sukupolven erilaista suhtautumista eteläpohjalaiskylän läpi rakennettavaan, autoistuvan yhteiskunnan vaatimaan uuteen tiehen. Kirjailija sovitti romaanin yhdessä Lauri Markoksen kanssa myös näytelmäksi, joka sai kantaesityksensä Seinäjoen kesäteatterissa 1964 Kaarlo Kydön ohjaamana. Etelä-Pohjanmaan Nuorisoseuran toteuttama näytelmä esitettiin myös televisiossa kesäkuussa 1965, mukana muun muassa Kalevi Haapoja ja Antti Seppä.

Romaanin *Pojan maisema* (1964) teemoina ovat nuoren miehen avioliitto, liikennevamma ja alkoholismi. Viinan aiheuttama elämän alamäki on aiheena myös Pakkalan viimeiseksi jääneessä romaanissa *Miehen leipä* (1965), jonka päähenkilönä on hätäaputyömaan rakennusmestari.

Pakkala oli vuonna 1962 yksi Pohjanmaan Kirjailijat ry:n neljästätoista perustajajäsenestä. Hän toimi samoihin aikoihin myös Ilmajoen Koskenkorvaa omaksi kunnaksi ajaneen, vuoden verran ilmestyneen *Santavuori*-lehden päätoimittajana.

## Teoksia
Omalla nimellä:
* *Ilmajoen sankarivainajat 1939-1944 : muistojulkaisu* ; tämän teoksen julkaisutoimikuntaan ovat kuuluneet Lauri Pakkala ym. Vaasa 1956
* *Ei miestä väkevämpää* : romaani. Gummerus 1959
* *Pikitie*. Kirjavirta, Ilmajoki 1963
* *Pojan maisema*. Kirjavirta, Seinäjoki 1964
* *Miehen leipä*. Kirjavirta, Seinäjoki 1965
Nimimerkillä Eljas Raesalo:
* *Laikka* : nuortenromaani. Kirjavirta, Ilmajoki 1963

## Lähteet
* 
### Viitteet
Agnes Pakkala

**Agnes Pamela Pakkala**, kirjailijanimi **Liisa Tervo** (16. marraskuuta 1863 Oulu – 1. syyskuuta 1936 Oulu) oli suomalainen kirjailija.

Agnes Pakkalan vanhemmat olivat lukkari Samuli Tervo ja Maria Tervo. Hän oli naimisissa vuodesta 1889 kirjailija Teuvo Pakkalan kanssa.

## Teoksia
* *Uusi isä*, teoksessa *Syvistä riveistä - kansankirjailijaimme novellikokoelma*. WSOY 1890

## Lähteet
* 

## Aiheesta muualla
* Project Gutenberg : ''Syvistä riveistä - kansankirjailijaimme novellikokoelma''
Nokia 801T

**Nokia 801T** on matkapuhelinvalmistaja Nokian valmistama joulukuussa 2011 julkaistu Kiinan markkinoille suunnattu teleskooppiantennilla varustettu älypuhelin, joka käyttää Symbian Anna-käyttöjärjestelmää. Kiinalainen teleoperaattori China Mobile markkinoi Nokia 801T-puhelinta.

## Tietoja
### Näyttö
*Halkaisija: 4 tuumaa
*16 miljoonaa väriä
*Teknologiat: TFT, LCD, ClearBlack, kapasitiivinen kosketusnäyttö
*Tarkkuus: 640 x 360 pikseliä
### Käyttöverkot
*GSM 850/900/1800/1900
*TD-SCDMA 1880-1920
*TD-SCDMA 2010-2025
### Muisti
*Sisäinen muisti (C:): 230 Mt
*Massamuisti: 8 Gt
*MicroSD-muistikorttipaikka (tuki maks. 32 Gt korteille)
*RAM-muisti: 256 Mt
### Navigointi
*Kompassi (magnetometri)
*Nokia Kartat 3.0
*A-GPS-paikannus
### Kamera
*8 megapikseliä
*Kiinteä tarkennus
*Tupla-LED-salama
*Kasvojentunnistus
*Kuvanvakaus
*720p-videokuvaus 30 kuvaa sekunnissa
*VGA-videopuhelukamera (640 x 480)
### Internetselain
*Anna-selain versio 7.3
*WAP 2.0 -tuki
*HTML- ja XHTML-tuet
### Tiedonsiirto
*Stereo Bluetooth 3.0 +EDR
*NFC
*3G
*WLAN 802.11 b/g/n
*GPRS
*HSDPA (maks. 2,8 Mbps)
*MicroUSB 2.0 High Speed -liitäntä
*TV-Out
### Ääniominaisuudet
*Tuetut ääniformaatit: MP3, WAV, WMA ja eAAC+
*Tuetut videoformaatit: MP4, H.263, H.264 ja WMV
*3,5 mm audioliitäntä
### Viestintä
*IMAP4- ja POP3-sähköpostiprotokollat
*Mail for Exchange
*MMS
### Laitteisto
*680 MHz ARM11 -prosessori
*2D/3D Graphics HD Accelerator OpenVG 1.1- ja OpenGL ES 2.0 -tuilla
*Broadcom BCM2727
*200 MHz GPU

### Virranhallinta
*Valmiusaika: noin 400 tuntia
*Puheaika GSM: noin 5 ½ tuntia
*Puheaika TD-SCDMA: noin 8 tuntia
*1300 mAh BP-3L-akku (Li-Ion)
### Muut sovellukset
*Ovi Kauppa
*Qt 4.7.3
*Java MIDP 2.1
*Ohjelmistopäivitykset langattomasti internetin kautta

### Muuta
*Kiihtyvyystunnistin, ympäröivän valon tunnistin ja läheisyystunnistin
*Multimedia Transfer Protocol
*Värivaihtoehdot: harmaa ja musta

## Lähteet
*Nokia 801T technical specifications - MyNokiaBlog 
*Nokia esitteli Kiinassa uuden puhelimen - itviikko.fi 
*Kuvissa Nokia 801T - puhelinvertailu.com 
*Nokia 801T - GSMArena 
*Nokia esitteli teleskooppiantennilla varustetun 801T:n - puhelinvertailu.com
HMS Terror

**HMS Terror** on ollut yhdeksän Britannian Kuninkaallisen laivaston aluksen nimenä.

* HMS Terror (1696), 4-tykkinen mörssärialus
* HMS Terror (1741), 14-tykkinen mörssärialus
* HMS Terror (1759), 8-tykkinen mörssärialus
* HMS Terror (1779), 8-tykkinen mörssärialus
* HMS Terror (1794), 4-tykkinen tykkivene
* HMS Terror (1813), 10-tykkinen mörssärialus
* HMS Terror (1856), 16-tykkinen rautainen uiva patteri
* HMS Terror (1901), tukikohta-alus
* HMS Terror (I03), Erebus-luokan monitori
* HMS Terror (tukikohta), Singaporen laivastotukikohdan kasarmi Sembawangissa Singaporessa 1945-1971
Juho Karreinen

**Juho Karreinen** (18. huhtikuuta 1881 Helsinki – 15. kesäkuuta 1935 Polvijärvi) oli suomalainen kirjailija.

## Teoksia
* *Savutölli : kertomus pohjakerroksista*. S. T. L. Kirjapaino ja Sanomalehti O. Y., ei painovuotta

## Lähteet
*
Tactical Force – erikoisjoukkue

**Tactical Force – erikoisjoukkue** on suoraan dvd:lle vuonna 2011 julkaistu kanadalainen toimintaelokuva. Sen pääosissa nähdään muun muassa WWE-painijatähti Stone Cold Steve Austin ja Michael Jai White. Elokuvan ikäraja on K-16.

## Juoni
 
Kapteeni Tate (Austin) ja hänen SWAT-iskuryhmänsä saavat hoidettavakseen kaupan panttivankitilanteen. Tate yrittää aluksi vastahakoisesti neuvotella tilanteessa kidnappaajan kanssa ohjekirjan mukaan mutta toiminnanmiehenä aikoo silti hoitaa tilanteen sillä tutummalla keinolla eli ammuskelulla. Myöhemmin tästä raivostuneena iskuryhmän pomo määrää kapteeni Taten ja hänen ryhmänsä palkattomalle vapaalle ja FBI:n pitämälle koulutukselle, jossa käsitellään vaihtoehtoisia ratkaisuja panttivankitilanteissa.

Iskuryhmä suunta syrjäiselle lentokonehallille harjoittelemaan toimintaa harjoitteluaseilla ja paukkupanoksilla mutta he eivät ole yksin. Samaan aikaan kaksi rikollisjengiä ovat tulleet hakemaan salaperäistä esinettä, jota kummatkin jengit jahtaavat. Kun yksi iskuryhmän jäsen tapetaan, kapteeni Tate on tiukan tilanteen edessä, koska heillä ei ole oikeita aseita tai viestimiä ja rikollisjengit yrittävät keinolla millä hyvänsä tappaa Taten ryhmän ja hankkia salaperäisen esineen.

## Rooleissa
Nykysuomalaista - Contemporary Finnish

**Nykysuomalaista - Contemporary Finnish** on Soulset-yhtyeen ja Edward Vesala Jazz Bandin yhteisalbumi vuodelta 1969. Levy julkaistiin Soulsetin jo hajottua syksyllä 1969. Levyn esitykset ovat yhtyeen viimeiset levytykset. Levyn äänitti Erkki Hyvönen. 

## A-puoli: Soulset

*Paroni Paakkunainen, huilu, tenorisaksofoni ja sopraanosaksofoni
*Edward Vesala, rummut
*Ilja Saastamoinen, kitara
*Mike Koskinen, trumpetti
*Hessu Virtanen, bassokitara
*Mamba Koskinen, piano
*Harri Saksala, laulu ja huuliharppu

## B-puoli: Edward Vesala Jazz Band

*Edward Vesala, lyömäsoittimet
*Juhani Aaltonen, tenorisaksofoni, piccolo, huilu
*Eero Ojanen, piano
*Pekka Sarmanto, basso
*Teppo Hauta-aho, basso *(Spring)*
*Seppo Paakkunainen, tenorisaksofoni *(Spring & The Joke)*

## Lähdeluettelo
*Levyn kansi

## Aiheesta muualla
* Albumi kuunneltavissa Youtubessa
Vähäsinisiipi

**Vähäsinisiipi** (*Brephidium exilis*) on pohjoisamerikkalainen sinisiipilaji ja maailman pienikokoisin päiväperhonen.

## Koko ja ulkonäkö
Pieni, yläpinnaltaan kuparinruskea perhonen, jonka siipien tyviosassa on sinistä väriä. Siipien reunus on valkoinen ja etenkin takasiivessä siihen liittyy mustia täpliä. Siipien alapinta on tyviosasta harmaa ja kärkiosasta ruskea. Takasiiven keskellä on kolme mustaa pilkkua ja rivi mustia, valkokeskustaisia täpliä siiven ulkoreunassa. Siipiväli on 12&ndash;20&nbsp;mm, mutta jopa alle 10&nbsp;mm:n kokoisia yksilöitä esiintyy.

## Levinneisyys ja lentoaika
Vähäsinisiipeä tavataan Etelä-Amerikan pohjoisosista Keski-Amerikan poikki Yhdysvaltojen eteläosiin Kaliforniasta Texasiin. Vaeltaneita yksilöitä tavataan aina Oregonin korkeudella saakka. Levinneisyytensä pohjoisemmissa osissa lentoaika on heinäkuusta syyskuuhun, etelämpänä laji lentää ympäri vuoden.

## Elinympäristö ja elintavat
Suolapitoista ja emäksistä maaperää suosiva perhonen, jonka tyypillisiä elinympäristöjä ovat merenrannat, autiomaat ja suolaisten soiden ympäristöt. Koiraat lentävät kasvillisuuden joukossa aktiivisesti etsimässä naaraita. Naaras laskee munansa erityisesti ravintokasvin lehtien yläpinnoille. Kotelo talvehtii.

## Ravintokasvi
Toukka on polyfagi, joka elää erityisesti savikoilla (*Chenopodium*) ja maltsoilla (*Atriplex*).

## Lähteet

## Aiheesta muualla
* Pygmy Blue 
* BugGuide.net
Pages

**Pages** on Applen kehittämä tekstinkäsittely- ja sivuntaitto-ohjelma. Se on osa macOS:ille ja iOS:ille iWork-toimisto-ohjelmistopakettia, johon kuuluu Numbers ja Keynote. Pagesin ensimmäinen versio julkistettiin 11. tammikuuta, 2005. Pages 4 julkaistiin 6. tammikuuta. 2009, osana iWork-pakettia. 27. tammikuuta. 2010, Apple julkisti uuden version Pagesista iPadille aivan uudella kosketuskäyttöliittymällä. 31. toukokuuta. 2011, Apple päivitti iOS-version 1.4:ään, mahdollistaen käytön myös iPhonella ja iPod Touchilla. 

Apple on markkinoinut Pagesia helppokäyttöisenä ohjelmana, joka mahdollistaa käyttäjien luoda nopeasti dokumentteja kotitietokoneillaan. Useita Applen suunnittelemia malleja, sisältäen erilaisia teemoja (kuten kirjeitä, ansioluetteloita, julisteita sekä luonnoksia) on sisällytetty Pagesiin.
Karreinen

**Karreinen** on suomalainen sukunimi, joka on muun muassa seuraavilla henkilöillä:

* Juho Karreinen (1881–1935), kirjailija
* Tapio Karreinen (1911–1982), kirjailija, *[[Valkeakosken Sanomat|Valkeakosken Sanomien]]* päätoimittaja.
Nokia X2-00

**Nokia X2-00** on matkapuhelinvalmistaja Nokian valmistama huhtikuussa 2010 julkaistu ja heinäkuussa 2010 myyntiin tullut matkapuhelin. 

## Tietoja
### Virranhallinta
*860 mAh BL-4C-akku (Li-Ion)
### Viestintä
*Nokia Messaging Service 2.0
*MMS
*Flash-viestit
### Internetselain
*Opera Mini -selain
*TCP/IP-tuki
*Adobe FlashLite 3.0
*Java MIDP 2.1 -tuki

### Muut sovellukset
*Kalenteri, muistio, ääninauhuri, kello, laskin, tehtäväluettelo, sekuntikello, ajastin ja muunnin
*Ovi Kauppa
*Pelit: Block'd, Bounce Tales, Brain Champ, City Bloxx, Diamond Rush, Rally 3D, Snake III ja Sudoku

### Muuta
*Värivaihtoehdot: musta/punainen ja hopea/sininen

## Lähteet
*Nokia X2-00 tarkka tuoteseloste - Nokia Web 
*Nokia X2-00 - GSMArena 
*Nokia X2-00 hinta - hintaseuranta.fi  

## Aiheesta muualla
* Käyttöohjeet 
* Nokia X2-00 - Tuki
Oiva Korhonen

**Oiva Korhonen** (28. heinäkuuta 1928 Suonenjoki – 27. toukokuuta 1992 Kuopio) oli suomalainen opettaja ja kirjailija.

Korhosen vanhemmat olivat työmies Kalle Korhonen ja Elin Emilia Karhunen. Hän toimi peruskoulunopettajana muun muassa  Taivalkosken Metsäkylässä ja Jokijärvellä 1974–1980.

## Teoksia
* *Kivasti korva suussa* : romaani. Pohjoinen, Oulu 1974
* *Runoja sormi suussa* : runokokoelma. Tekijä, Ii 1975
* *Joku laulaa metsässä* : novelleja. Pohjoinen, Oulu 1978
* *Mansikat, viikarit ja sortovallat : kertomus Kiiliäisen poikien viimekesästä* : romaani. Alea-kirja, Helsinki 1982
* *Talven täpliä* : kertomuksia. O. Korhonen, Rautalampi 1984
* *Syökö enkelit kauroja* : kertomuksia. O. Korhonen, Oulu 1985

## Lähteet
* 
* Suonenjokelaisia kirjailijoita
* KirjastoVirma : Taivalkoskelaisia kirjailijoita
Calvary Episcopal Church

**Calvary Episcopal Church** -nimisiä episkopaalisia kirkkorakennuksia on Yhdysvalloissa useita:

* Calvary Episcopal Church, kirkko Goldenissa, Coloradossa
* Calvary Episcopal Church, kirkko Louisvillessä, Kentuckyssa
* Calvary Episcopal Church, kirkko Red Lodgessa, Montanassa
* Calvary Episcopal Church, kirkko Summitissa, New Jerseyssä
* Calvary Episcopal Church, kirkko New Yorkissa, New Yorkin osavaltiossa
* Calvary Episcopal Church, kirkko McDonoughissa, New Yorkin osavaltiossa
* Calvary Episcopal Church, kirkko Uticassa, New Yorkin osavaltiossa
* Calvary Episcopal Church, kirkko Cincinnatissa, Ohiossa
*Calvary Episcopal Church, kirkko Pittsburghissa, Pennsylvaniassa
* Calvary Episcopal Church, kirkko Tarborossa, Pohjois-Carolinassa
*Calvary Episcopal Church, kirkko Memphisissä, Tennesseessä.
Narvskajan metroasema

**Narvskaja** () on Pietarin metron asema Kirovin-Viipurin linjalla. Asema avattiin 15. marraskuuta 1955. Asema sijaitsee asemien Kirovski zavod (etelässä) ja Baltijskaja (pohjoisessa) välissä Pietarin ydinkeskustasta lounaaseen.

Asema sijaitsee 52 metrin syvyydessä. Maanpäällinen sisäänkäynti on rakennettu uusklassiseen tyyliin ja siinä on kupoli. Alun perin asemahallin päässä oli Josif Stalinia esittävä mosaiikki, joka piilotettiin näkyvistä vuonna 1961. Asemahallin arkadit on koristeltu 48 korkokuvalla, jotka esittävät 12 eri ammattia. Liukuportaiden yllä aseman sisäänkäynnillä on korkokuva "Kunnia työlle".

## Lähteet

## Aiheesta muualla

* Kuvia asemasta
Lizard Dusk

**Lizard Dusk** on suomalaisen metallimusiikkia soittavan Tracedawn-yhtyeen kolmas studioalbumi, joka julkaistaan 15. helmikuuta 2012 Skandinaviassa ja 17. helmikuuta muualla maailmassa. *Lizard Dusk* on yhtyeen ensimmäinen albumi uuden laulajan Niko Kalliojärven kanssa. Kappaleesta ”Breed Insane” on tehty myös musiikkivideo.

Albumi debytoi Suomen virallisen listan sijalla 43.

## Kappaleet
#
#
#
#
#
#
#
#
#

## Kokoonpano
* Niko Kalliojärvi – laulu
* Tuomas Yli-Jaskari – laulu, kitara
* Roni Seppänen – kitara
* Pekko Heikkilä – basso
* Perttu Kurttila – rummut
* Vili Itäpelto – kosketinsoitin

## Arvostelut
* Imperiumi.net: 7+
* Kaaoszine: 10/10
* Soundi: 

## Lähteet

## Aiheesta muualla
* 
*
Matthew Etherington

**Matthew Etherington** (s. 14. elokuuta 1981) on englantilainen jalkapalloilija, jonka tämänhetkinen joukkue on Stoke City. 

Hänen pelipaikkansa on keskikenttäpelaaja. Hän on pelannut aikaisemmin seuroissa Peterborough United, Tottenham Hotspur, lainasopimuksella Bradford Cityssä, sopimuksella taas West Ham Unitedissa ja nykyisessä seurassaan Stoke Cityssä.
Keynote

**Keynote** on Applen kehittämä esitysgrafiikkaohjelma. Se on osa macOS:n ja iOS:n iWork-toimisto-ohjelmistopakettia, johon kuuluu Numbers ja Pages.

## Aiheesta muualla
* Keynote Applen sivuilla
Numbers

**Numbers** on Applen kehittämä taulukkolaskentaohjelma osana iWorkiä, Pagesin ja Keynoten kanssa. Numbers 1.0 julkaistiin 7. elokuuta 2007, joten se on uusin ohjelma iWork-paketissa. 27. tammikuuta 2010 Apple julkisti uuden version Numbersista iPadille aivan uudella kosketuskäyttöliittymällä.

Toisin kuin perinteiset taulukkolaskentaohjelmat kuten Microsoft Excel, Numbers käyttää *free-form ”canvas”* -lähestymistapaa, joka alentaa taulukot yhdeksi monesta erilaisesta mediatyypistä.
Baltijskajan metroasema

**Baltijskaja** () on Pietarin metron Kirovin-Viipurin linjan asema. Asema avattiin 15. marraskuuta 1955. Asema sijaitsee asemien Narvskaja ja Tehnologitšeski institut välissä. Asema on nimetty läheisen Baltian rautatieaseman mukaan.

## Lähteet
Paljasjaloin törmäyskurssilla

**Paljasjaloin törmäyskurssilla** () on saksalaisen näyttelijän ja ohjaajan Til Schweigerin elokuva vuodelta 2005.

Kyseessä on romanttinen komedia, joka kertoo Nickistä (Til Schweiger), hedonistisesta poikamiehestä, joka rakastuu Leilaan (Johanna Wokalek), mielisairaalasta karanneeseen potilaaseen. Schweiger oli myös mukana käsikirjoituksen teossa.

## Juoni

Nick Kellerin (Til Schweiger) elämää voi tuskin kutsua hyvin järjestetyksi. Hän kompuroi väliaikaisesta työstä toiseen ja hänellä on erittäin vakavia ongelmia Heinrichin, rikkaan ja vaikutusvaltaisen isäpuolensa, kuten myös veljensä Viktorin kanssa. Nickin viimeisin väliaikainen työ on siivoojana psykiatrisella klinikalla, missä hän estää paljasjalkaisen potilaan Leilan (Johanna Wokalek) itsemurhan. Leilan tarina on myös monimutkainen; ensimmäiset yhdeksäntoista vuotta Leilan elämästä hänen äitinsä piti häntä kotona eristyksissä muusta maailmasta. Äidin kuoleman jälkeen hänet on viety sairaalaan, josta hän haluaa päästä pois. Mieleltään Leila on yhä lapsi, hän ottaa esimerkiksi todesta kaiken mitä hänelle kerrotaan eikä hän pidä fyysisestä kontaktista tuntemattomien kanssa.

Odottamaton seuraus Nickin teosta on se, että Leila seuraa häntä salaa, yöpuvussa ja  paljain jaloin, ilmestyen yöllä hänen ovelleen. Leilan kieltäytyessä jatkuvasti palaamasta takaisin klinikalle hän ja Nick lähtevät yhdessä matkalle osallistuakseen Viktorin häihin – Nickin entisen tyttöystävän kanssa. Matkan aikana heidän suhteensa syvenee merkittävästi. Vakavien perhekeskeisten riitojen jälkeen Nick yrittää jälleen saada Leilan takaisin sairaalaan, mutta hänen täytyy tunnustaa itselleen rakastuneensa tähän.

Nick pidätetään kidnappauksen yrittämisestä ja Leila viedään takaisin klinikalle. Nick teeskentelee olevansa mieleltään sairas, jotta voisi mennä sinne hänen luokseen, mutta vasta Leilan yritettyä uudelleen itsemurhaa hänen lääkärinsä antaa siihen luvan.

Viimeinen kohtaus näyttää heidät molemmat ostoksilla supermarketissa kahdeksan kuukautta myöhemmin, jolloin heidät molemmat on päästetty klinikalta.

## Roolijako

## Aiheesta muualla
*
Suomen kirkkohistoriallinen seura

**Suomen kirkkohistoriallinen seura (SKHS) – Finska kyrkohistoriska samfundet (FKHS)** on kirkkohistorian alan tieteellinen seura, joka järjestää esitelmätilaisuuksia ja julkaisee oman alansa tutkimusta. Seura on muun muassa Tieteellisten seurain valtuuskunnan ja kirkkohistorian kansainvälisen kattojärjestön CIHEC:n jäsen.

## Toiminta
Seuralla on kaksi julkaisusarjaa. Toimitusten sarjassa on julkaistu itsenäisiä kirkkohistoriallisia tutkimuksia vuodesta 1895. Suomen kirkkohistoriallisen seuran vuosikirjaa taas on julkaistu vuodesta 1911. Vuosikirjaa edelsi vuosina 1892–1910 aikakauskirja *Suomen kirkkohistoriallisen seuran pöytäkirjat liitteineen – Finska kyrkohistoriska samfundets protokoll och meddelanden*. Julkaisusarjojen ulkopuolella seuran hankkeena on syntynyt Turun hiippakunnan paimenmuisto 1554–1721, jonka Suomalaisen Kirjallisuuden Seuran biografiakeskus toimitti verkkohakuteokseksi vuonna 2011.

Seura järjestää kuukausittain esitelmätilaisuuksia yliopiston lukukausien aikana sekä vuosittaisen kevätretken. Vuodesta 2001 lähtien seura on järjestänyt noin joka toinen vuosi Kirkkohistorian päivän, johon seuran jäsenet kokoontuvat vaihtuvan teeman ympärille linkittyvän keskustelun merkeissä. Aiheina Kirkkohistorian päivässä ovat tähän mennessä olleet Kirkko ja 1960-luku (2001), Kirkko ja keskiaika (2003), Baltian kirkkohistoria (2005), Sukupuoli ja uskonto 1800–1900-luvulla (2006), Arkkipiispa Martti Simojoki (1908–1999) 100 vuotta (2008), Verkostot historiassa (2010), Yksilö ja kristinuskon historia (2013), Ekumenia yhteiskunnan peilinä (2015) sekä Historia, yhteiskunta ja tutkimusetiikka (2021). Seuran vuosijuhla on vuodesta 1898 lähtien järjestetty Pyhän Henrikin päivänä 19. tammikuuta. Vuoden 2009 lopussa seuralla oli 670 jäsentä, joiden joukossa oli 11 kunniajäsentä.

## Seuran syntyvaiheet
Ajatus kirkkohistoriallisesta seurasta virisi papiston keskuudessa 1880-luvun loppupuolella, jolloin luterilainen kirkko oli voimakkaan arvostelun kohteena. Papisto halusi puolustaa kirkkoa, ajaa kirkollisia uudistuspyrkimyksiä ja toteuttaa fennomaanista ohjelmaa kirkon piirissä. Yksityisissä pappeinkokouksissa valmisteltiin kahden erillisen seuran perustamista, ja vuonna 1889 tehtiin Kuopion pappeinkokouksessa päätös Suomalaisen Teologisen Kirjallisuusseuran ja Suomen kirkkohistoriallisen seuran perustamisesta. Senaatti vahvisti seurojen säännöt vuonna 1891.

Suomen kirkkohistoriallisen seuran ensimmäisessä johtokunnassa toimi puheenjohtajana professori Herman Råbergh ja sihteerinä pastori Adolf Neovius. Muut jäsenet olivat Helsingin lääninvankilan saarnaaja pastori Elis Bergroth, käytännöllisen teologian professori Otto Immanuel Colliander, Uudenkaupungin kirkkoherra rovasti Johan Antero Cederberg, Jyväskylän seminaarin johtaja professori Karl Gabriel Leinberg ja Hämeenlinnan lyseon uskonnonlehtori Johan Samuel Pajula. Paitsi papistoa seuran johtohenkilöissä oli teologisen tiedekunnan ja koululaitoksen edustajia.
## Puheenjohtajat ja sihteerit

## Lähteet
Luutalätkää

**Luutalätkää** () on vuonna 2002 julkaistu romanttinen komediaelokuva, joka keskittyy curlingiin. Elokuvan pääosia esittävät Paul Gross, Connor Price, Leslie Nielsen, Peter Outerbridge, Jed Rees, Kari Matchett, Molly Parker, Polly Shannon, Michelle Nolden ja James Allodi. Elokuvan on ohjannut Paul Gross.

## Aiheesta muualla
*
Apeiron Kirjat

**Apeiron Kirjat** on suomalainen kirjankustantamo, joka julkaisee mannermaista filosofiaa ja lacanilaiseen psykoanalyyttiseen tutkimuskenttään kuuluvaa kirjallisuutta. Se on julkaissut mm. Slavoj Žižekin ja Maurice Blanchotn teosten suomennoksia.

## Aiheesta muualla
*Apeiron Kirjojen kotisivu
Leavenworth

**Leavenworth** tarkoittaa seuraavia asioita ja henkilöitä:

* Leavenworth, kaupunki Indianassa Yhdysvalloissa
* Leavenworthin piirikunta, piirikunta Kansasissa Yhdysvalloissa
** Leavenworth, kaupunki
*** Fort Leavenworth, maavoimien tukikohta
*** United States Penitentiary, Leavenworth, liittovaltion vankila
*** United States Disciplinary Barracks, maavoimien sotilasvankila
* Leavenworth, kaupunki Washingtonissa Yhdysvalloissa
* Francis Preserved Leavenworth, yhdysvaltalainen tähtitieteilijä
* Henry Leavenworth, yhdysvaltalainen sotilas, Fort Leavenworthin perustaja
* Scotty Leavenworth, yhdysvaltalainen näyttelijä.
Norjan alle 20-vuotiaiden jääkiekkomaajoukkue

**Norjan alle 20-vuotiaiden jääkiekkomaajoukkue** edustaa Norjaa Jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkueen paras sijoitus on 6:s sija vuodelta 1990. Kaudella 2025–2026 joukkue pelasi maailmanmestaruuskilpailujen 1. divisioonassa voittaen sen A-lohkon. Näin joukkue palasi korkeimmalle sarjatasolle vuoden 2027 kisoihin. 

Joukkuetta on valmentanut suomalainen Christer Nylund kausina 2023–2025. 

## Sijoitukset maailmanmestaruuskilpailuissa

* 1979 – 8.
* 1980 – B-sarja; 3.
* 1981 – B-sarja; 2.
* 1982 – B-sarja; 1.
* 1983 – 8.
* 1984 – B-sarja; 4.
* 1985 – B-sarja; 5.
* 1986 – B-sarja; 2.
* 1987 – B-sarja; 2.
* 1988 – B-sarja; 1.
* 1989 – 7.
* 1990 – 6.
* 1991 – 8.
* 1992 – B-sarja; 3.
* 1993 – B-sarja; 2.
* 1994 – B-sarja; 2.
* 1995 – B-sarja; 5.
* 1996 – B-sarja; 3.
* 1997 – B-sarja; 4.
* 1998 – B-sarja; 7.
* 1999 – B-sarja; 6.
* 2000 – B-sarja; 4.
* 2001 – 1. divisioona; 4.
* 2002 – 1. divisioona; 3.
* 2003 – 1. div., lohko B; 3.

* 2004 – 1. div., lohko B; 2.
* 2005 – 1. div., lohko A; 1.
* 2006 – 10.
* 2007 – 1. div., lohko B; 5.
* 2008 – 1. div., lohko A; 3.
* 2009 – 1. div., lohko B; 3.
* 2010 – 1. div., lohko A; 1.
* 2011 – 9.
* 2012 – 1. div., lohko A; 3.
* 2013 – 1. div., lohko A; 1.
* 2014 – 10.
* 2015 – 1. div., lohko A; 2.
* 2016 – 1. div., lohko A; 4.
* 2017 – 1. div., lohko A; 6.
* 2018 – 1. div., lohko B; 1.
* 2019 – 1. div., lohko A; 3.
* 2020 – 1. div., lohko A; 4.
* 2021 – Turnaus peruttiin koronaviruspandemian vuoksi.
* 2022 – 1. div., lohko A; 3.
* 2023 – 1. div., lohko A; 1.
* 2024 – 10.
* 2025 – 1. div., lohko A; 3.
* 2026 – 1. div., lohko A; 1.

## Lähteet
* Norja IIHF:n sivuilla 
### Viitteet

## Aiheesta muualla
* Norjan jääkiekkoliitto 
* Norja nationalteamsoficehockeyssä
Suomen kirkkohistoriallisen seuran vuosikirja

**Suomen kirkkohistoriallisen seuran vuosikirja – Finska kyrkohistoriska samfundets årsskrift** on vuodesta 1912 lähtien ilmestynyt kirkkohistorian alan tieteellinen aikakauskirja, jota julkaisee Suomen kirkkohistoriallinen seura. Vuosikirjassa julkaistaan vertaisarvioituja tutkimusartikkeleita sekä katsauksia ja arvosteluja. Kielinä ovat suomen ja ruotsin ohella lähinnä englanti ja saksa.

## Historia
Vuosikirjaa edelsi vuosina 1892–1910 aikakauskirja *Suomen kirkkohistoriallisen seuran pöytäkirjat liitteineen – Finska kyrkohistoriska samfundets protokoll och meddelanden*, jossa julkaistiin Suomen kirkkohistoriallisen seuran kokousten pöytäkirjat sekä kokouksissa pidetyt esitelmät. Seuran sihteeri, professori Jaakko Gummerus esitti johtokunnan kokouksessa toukokuussa 1911, että aikaisempi lukuvuosittain ilmestynyt julkaisusarja muutettaisiin vuosikirjaksi, joka ilmestyisi kalenterivuosittain. Johtokunta hyväksyi esityksen, minkä johdosta esitelmät ja tutkimusartikkelit siirtyivät liitteistä kirjan alkuun pääasiaksi ja pöytäkirjat vastaavasti liitteiksi.

Vuosikirjan historiassa 1920-luku oli synkkä kausi. Vuosina 1921–1929 ei painettu kirjasarjaa lainkaan, koska vähäiset taloudelliset resurssit pakottivat seuran keskittymään itsenäisten tieteellisten teosten kustantamiseen. Lisäksi Gummeruksen siirtyminen piispaksi ja uuden sihteerin, professori Martti Ruuthin lukuisat muut tehtävät haittasivat seuran julkaisutoimintaa.

Seuran apulaissihteerinä toiminut ylioppilas Martti A. Ruuth, sittemmin tohtori Martti Ruutu, auttoi julkaisusarjan uuteen nousuun 1930-luvun aikana. Hän toimitti nopeassa tahdissa 1920-luvulla rästiin jääneitä niteitä. Martti Ruudun kauden jälkeen vastuu julkaisusarjan toimittamisesta palasi muutamia poikkeuksia lukuun ottamatta pitkäksi aikaa seuran sihteerille. Erityisen pitkään, lähes neljännesvuosisadan, toimittajana oli seuran sihteeri Hannu Mustakallio, joka jätti tehtävän vuonna 2003 siirtyessään Joensuun yliopiston kirkkohistorian professoriksi.

Kirja-arvostelut tulivat vuosikirjaan 1970-luvulla, ja sittemmin niiden merkitys on tasaisesti kasvanut. Ne saivat rinnalleen myös historiaa koskettavia kulttuuriarvioita 2000-luvun ensimmäisellä vuosikymmenellä, kun dosentti Mikko Ketola ja dosentti, sittemmin professori Tuija Laine toimittivat vuosikirjaa. Seuran sihteerin ja vuosikirjan toimittajan tehtävät ovat olleet jälleen erilliset vuodesta 2007. Vuosikirjan historian aikana monet niteet ovat ilmestyneet kaksois- tai kolmoisnumerona, mutta vuosikirjasta 2002 lähtien julkaisu on ilmestynyt vuosittain. 2010-luvulla vuosikirjalle on useimpina vuosina määritelty teema, joka nivoo yhteen artikkelit.

Vuosikirjan toimittajat 2021 alkaen ovat teologian tohtori Petra Kuivala (vastaava toimittaja, artikkelit) ja teologian maisteri Annaleena Sevillano (kirja-arviot ja katsaukset).

## Julkaisuvuodet ja toimittajat

## Lähteet
* 

### Viitteet

## Aiheesta muualla
* Vuosikirjan artikkelit vuodesta 1994 Elektra-palvelussa
Haapaniemi (Jyväskylä)

**Haapaniemi** on Jyväskylän 68. kaupunginosa (aiemmin Jyväskylän maalaiskunnan kylä). Sen väkiluku oli 1 359 vuoden 2020 lopussa. Haapaniemi on myös kyseisessä kaupunginosassa sijaitseva asumalähiö sekä Päijänteessä oleva niemi, jolla asuma-alue sijaitsee.

Alun perin Vaajakosken alue on kuulunut pääosin Haapaniemen rekisterikylään. Haapaniemen rekisterikylä oli pohjois-eteläsuunnassa pitkä maa-alue, joka ulottui Vuoritsalon saaren eteläpuolelta maantieteellisen Haapaniemen ja Vaajakosken rantojen kautta pohjoiseen aina Kivilammen tienoille saakka. Sahatoiminnan ja asutuksen laajetessa Naissaaren ja Vaajavirran tienoilla alettiin näitä seutuja kutsua Haapakosken kyläksi, ja Haapaniemi alkoi vähitellen tarkoittaa suunnilleen nykyistä Haapaniemen kaupunginosaa, erityisesti niemeä ja sen eteläkärkeä.

Postinumeroalueeseen 40820 Haapaniemi kuuluu niemen kärjessä olevat alueet, niemen ja Väinölän välissä sijaitseva Iso Haapasaari sekä Vuoritsalon saari ja muutama muu pieni saari niemen eteläpuolella. Isossa Haapasaaressa on luontopolku, joka esittelee alueen pienehköjä lehtoja, rantamaisemia, vanhaa metsää ja niittyjä sekä kallioalueita.

Sammallahti ja Varaslahti ovat teollisuus- ja asuinalueita, jotka kuuluvat Vaajakosken postinumeroalueeseen, kuten myös Varassaari.

Haapaniemessä sijaitsevat Noukanniemen veneilykeskus, Savutuvan Apaja, SOS-nuorisokoti ja Haapaniemen koulu. Sammallahden alueella entisissä Vaajakosken tehtaiden rakennuksissa sijaitsevat Palloilukeskus Hutunki sekä  Pikvalin ja Hikinoron tuotantolaitokset. Varassaaren entisissä tehdasrakennuksissa toimii Yrityssatama Amiraali, joka koostuu erilaisista pienyrityksistä.

Haapaniemessä toimi nuorisoseura yli sadan vuoden ajan, mutta se lopetti toimintansa vuonna 2011. Haapaniemen postikonttori avattiin tammikuussa 1980. Se on myöhemmin lakkautettu ja lähin asiamiesposti sijaitsee nykyisin Jyskässä.

## Kuvia

Tiedosto:Haapaniemi Jyväskylä.jpg|Haapaniemen kerrostaloja.
Tiedosto:Palloilukeskus Hutunki.JPG|Liikuntakeskus Hutunki.
Tiedosto:Jyväskylä Varassaari 2.jpg|Vanha tehdasrakennus Varassaaressa.
Tiedosto:Jyväskylä Haapaniemi.jpg|Pelto Haapaniemen kaupunginosassa. Oikealla Noukanniementie.


## Lähteet

## Aiheesta muualla
Kiovan taistelu

**Kiovan taistelu** oli Saksan ja Neuvostoliiton joukkojen välinen taistelu Kiovan kaupungin hallinnasta toisessa maailmansodassa 23. elokuuta – 26. syyskuuta 1941.

## Taustaa
Heinäkuun 1941 lopulla Saksan keskustan armeijaryhmän nopea eteneminen itärintaman keskiosassa ja suuret tasangot etelän armeijaryhmän välirajalla mahdollistivat lähes koko Neuvostoliiton Kiovan kaupungin ympäristöön ryhmittyneen Luoteisrintaman kohtaamisen. Puna-armeijan Umanin taistelussa kärsimät panssarivaunu- ja kuljetusvälinetappiot estivät joukkojen tehokkaan siirtämisen, mutta siitä huolimatta alueella olleet joukot aiheuttivat vakavan uhan saksalaisten etenemiselle. Keskittymä oli suurin itärintaman puna-armeijan ryhmityksistä.

Hitler keskeytti 3. elokuuta etenemisen kohti Moskovaa keskittäen joukkoja Kiovan kukistamiseen. Direktiivin No. 34 täydennys julkaistiin 12. elokuuta, ja siinä esitettiin kompromissi Kiovan ja Moskovan suuntien välillä. 2. ja 3. panssariryhmä pidettiin keskustan armeijaryhmässä eikä niitä siirretty alkuperäisen suunnitelman mukaisesti pohjoiseen ja etelään. Lisäksi pohjoisen armeijaryhmän 4. panssariryhmä siirrettiin keskustan armeijaryhmään, kunhan armeijaryhmä olisi saavuttanut suunnitellut tavoitteensa. Kolme panssariryhmää johtaisi lopullista marssia Moskovaan.

## Taistelujen kulku
Heinz Guderianin 2. panssariryhmä hyökkäsi 7. syyskuuta pohjoisesta Kiovan itäpuolen Romnyä kohti. Ewald von Kleistin 1. panssariryhmä hyökkäsi 10. syyskuuta etelästä Kiovan itäpuolelle.

Neuvostoliittolaisten komentaja Semjon Budjonnyi huomasi jo varhain uhkaavan mottivaaran ja suunnitteli vetäytymistä. Josif Stalin kielsi vetäytymisen.

Taistelussa Gerd von Rundstedtin johtamat 2. armeija ja 2. panssaridivisioona yhdessä 6. ja 17. armeijan kanssa onnistuivat lyömään Mihail Kirponosin komentamat Neuvostoliiton joukot, joihin kuuluivat muun muassa Neuvostoliiton 5., 37., 26., 21., ja 40. armeija. Kirponos kaatui taistelussa yrittäessään vetäytyä joukkoineen. Panssariryhmät kohtasivat toisensa 14. syyskuuta ja sulkivat Kiovan mottiin viisi armeijaa.

## Lopputulos

Saksalaiset ottivat taistelussa 665&nbsp;000 vankia ja saivat tuhansittain tykkejä ja liki 900 panssarivaunua.

## Joukot

### Saksa
* 2. armeija
* 6. armeija
* 17. armeija
* 2. panssariryhmä (Guderian)
** XXIV motorisoitu armeijakunta
** XLVII motorisoitu armeijakunta
* 1. panssariryhmä(Kleist)
** XIV motorisoitu armeijakunta
** XLVIII motorisoitu armeijakunta

### Neuvostoliitto
* 5. armeija
* 21. armeija
* 26. armeija
* 37. armeija
* 38. armeija

## Lähteet
* 
* 

### Viitteet

## Aiheesta muualla
* 
* 
* 
* 
* 
* 
* 
* 
*
New Yorker

**New Yorker** voi tarkoittaa seuraavia:

* The New Yorker, yhdysvaltalainen viikoittainen aikakauslehti
* New Yorker, saksalainen nuorisomuotiketju
* Chrysler New Yorker, vuosina 1936-1996 valmistettu automalli
J. Edgar

**J. Edgar** on vuonna 2011 ensi-iltansa saanut elämäkerrallinen draamaelokuva, jonka on ohjannut Clint Eastwood Dustin Lance Blackin laatimasta käsikirjoituksesta. Elokuva käsittelee FBI:n johtajan J. Edgar Hooverin elämää, muun muassa hänen väitettyä homoseksuaalisuuttaan.

## Näyttelijät

## Lähteet

## Aiheesta muualla
* 
* 
*
Bajaj Auto

**Bajaj Auto** on intialainen ajoneuvojen valmistaja. Yrityksen perusti rajasthanilainen Jamnalal Bajaj 1930-luvulla. Yrityksellä on tuotantolaitoksia Chakanin alueella Punessa, Walujissa Aurangabadin lähellä ja Pantnagarissa Uttarakhandissa. Bajaj Auto valmistaa autoja, skoottereita, moottoripyöriä sekä autoriksoja. Yritys julkaisi vuoden 2012 alussa Bajaj RE60 -automallin, jonka hinnaksi arvioitiin noin 2&nbsp;750 Yhdysvaltain dollaria.


Tiedosto:Pulsar ug3.JPG|Bajaj Pulsar -moottoripyörä
Tiedosto:Bajaj Jakarta.jpg|Bajaj-riksa Jakartalla
Tiedosto:Bajaj scooter.jpg|Bajaj-skootteri


## Lähteet